Case ID: 1103066
Sentence 13: Eləcə də, məhkəmə cavabdehehin imtinası ilə bağlı əlavə olaraq qeyd edir ki, “Veteranlar haqqında” Azərbaycan Respublikası Qanunun 3-cü maddəsinin Qeyd hissəsinə görə Azərbaycan Respublikasının ərazi bütövlüyü uğrunda döyüş əməliyatlarının aparıldığı dövrdə hərbi hissəni və ya xidmət yerini özbaşına tərk etməyə, fərariliyə və digər hərbi cinayətlərə görə məhkum edilmiş və ya barələrində cinayət təqibinə bəraətverici əsaslar olmadan xitam verilmiş və ya amnistiya aktına əsasən cinayət məsuliyyətindən azad edilmiş şəxslər müharibə veteranı sayılmırlar.Göründüyü kimi, qanunverici hərbi hissəni və ya xidmət yerini özbaşına tərk etməyə görə məhkum edilmiş və ya barələrində cinayət təqibinə bəraətverici əsaslar olmadan xitam verilmiş və ya amnistiya aktına əsasən cinayət məsuliyyətindən azad edilmiş şəxslərin müharibə veteranı sayılmadığını qeyd etmişdir ki, işin halları ilə isə müəyyən olunur ki, iddiaçı barəsində Hərbi Prokurorluqda hərbi hissəni və ya xidmət yerini özbaşına tərk etməyə görə cinayət təqibi olmamış, barəsində bəraətverici əsaslar olmadan cinayət təqibinə xitam verilməmiş, məhkum edilməmiş, amnistiya aktına əsasən cinayət məsuliyyətindən azad edilməmişdir.